**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO VAIKŲ LOPŠELIŲ-DARŽELIŲ IKIMOKYKLINIO IR PRIEŠMOKYKLINIO UGDYMO PROGRAMOS VYKDYMO VASAROS LAIKOTARPIU**

2024 m. balandžio 15 d. Nr. T10-71

Skuodas

**1. Parengto sprendimo projekto tikslas ir uždaviniai.**

Gavus Skuodo vaikų lopšelio-darželio, Ylakių vaikų lopšelio-darželio ir Mosėdžio vaikų lopšelio-darželio direktorių prašymus dėl ikimokyklinio ugdymo įstaigų darbo laiko vasaros laikotarpiu nustatymo, reikia nustatyti vasaros laikotarpiu veikiančių ikimokyklinio ir priešmokyklinio ugdymo gupių skaičių,atsižvelgiant į kiekvienos įstaigos galimybes, tėvų poreikius.

Lopšelių-darželių direktorių prašymuose, objektyviai įvertinus aplinkybes, pateikti skirtingi laikotarpiai ir skirtingi grupių skaičiai, kuriais įstaigos prašo nevykdyti ikimokyklinio ugdymo programos. Laikotarpiai pasirinkti atsižvelgiant į tai, kiek įstaigoms reikia laiko remonto darbams, siekiant tinkamai pasiruošti kokybiškam visų grupių darbui nuo naujų mokslo metų. Grupių skaičius nurodytas, atlikus apklausas ir suskaičiavus, koks poreikis būtų vasaros laikotarpiu lankyti vaikų lopšelius-darželius.

**2 Siūlomos teisinio reguliavimo nuostatos.**

Respublikos vietos savivaldos įstatymo 6 straipsnio 8 punktu, 15 straipsnio 4 dalimi, Lietuvos Respublikos švietimo įstatymo 58 straipsnio 1 dalies 3 punktu.

**3. Laukiami rezultatai.**

Patvirtinus sprendimo projektą, bus nustatytas vasaros laikotarpiu veikiančių Skuodo rajono ikimokyklinio ugdymo gupių skaičius ir jų darbo laikotarpis kiekvienoje įstaigoje atskirai**,** atsižvelgiant į tėvų poreikius ir įstaigos galimybes.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Rengėja – Švietimo ir sporto skyriaus vedėjo pavaduotoja Loreta Vasiliauskienė.

Į posėdį kviesti Skuodo vaikų lopšelio-darželio ir Skuodo rajono Mosėdžio vaikų lopšelio-darželio direktorę Daivą Mažrimienę, Skuodo rajono Ylakių vaikų lopšelio-darželio direktorę Živilę Rancienę.