**SKUODO RAJONO SAVIVALDYBĖS TARYBA**  
  
**SPRENDIMAS**

**DĖL valstybinės žemės sklypo, ESANČIO statybininkų g. 18, skuodo mieste (unikalus Nr. 4400-2443-0357), nuomos teisĖS PERLEIDIMO**

2024 m. balandžio 15 d. Nr. T10-72

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 20 punktu, Lietuvos Respublikos civilinio kodekso 6.394 straipsnio 3 dalimi, Lietuvos Respublikos žemės įstatymo 7 straipsnio 1 dalies 2 punktu, Naudojamų kitos paskirties valstybinės žemės sklypų pardavimo ir nuomos taisyklių, patvirtintų Lietuvos Respublikos Vyriausybės 1999 m. kovo 9 d. nutarimu Nr. 260 ,,Dėl naudojamų kitos paskirties valstybinės žemės sklypų pardavimo ir nuomos“, 45punktu, ir atsižvelgdama į MB ,,Valar bygg“ direktorės Ingos Uščinienės 2024 m. kovo 20 d. prašymą, Skuodo rajono savivaldybės taryba nusprendžia:

1. Sutikti, kad MB ,,Valar bygg“ perleistų valstybinės žemės sklypo, esančio Statybininkų g. 18, Skuodo mieste, unikalus Nr. 4400-2443-0357), 1,8166 ha ploto nuomos teisę, atsiradusią Nekilnojamojo turto registre (registro Nr. 44/1545778) įregistruotos 2023 m. vasario 22 d. valstybinės žemės nuomos sutarties Nr. 15SŽN-32-(14.15.55 E.) pagrindu, kartu perleisdama nuosavybės teise valdomus pastatus: pastatą sandėlį, unikalus Nr. 7597-3006-9055, pastatą sandėlį, unikalus Nr. 7597-3006-9066, esančius Statybininkų g. 18, Skuodo mieste.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Jolanta Juškienė, tel. (8 440) 44 868