**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL valstybinės žemės SKLYPO MOKYKLOS G. 5, skuodo mieste, nuomos sutarties nutraukimo**

2024 m. balandžio 15 d. Nr. T10-74

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – nutraukti 2004 m. rugsėjo 1 d. Valstybinės žemės nuomos sutartį Nr. N75/04-0011 (susitarimas pakeisti sutartį Nr. 15SŽN-8-(14.15.55.)) dėl 0,6549 ha valstybinės žemės sklypo, kadastro Nr.7550/0005:164, unikalus Nr. 4400-0326-5427, esančio Mokyklos g. 5, Skuodo mieste, sudarytą su A. P. A. (toliau – Asmuo).

**2. Siūlomos teisinio reguliavimo nuostatos.**

Skuodo rajono savivaldybė patikėjimo teise valdo 0,6549 ha valstybinės žemės sklypą Nr.7550/0005:164, unikalus Nr. 4400-0326-5427, esantį Mokyklos g. 5, Skuodo mieste.

Lietuvos Respublikos vietos savivaldos įstatymo 15 straipsnio 2 dalies 20 punkte nustatyta, kad išimtinė savivaldybės tarybos funkcija – sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas.

Lietuvos Respublikos civilinio kodekso 6.562 straipsnio 6 punkte nurodyta, kad žemės nuomos sutartis baigiasi šalių susitarimu.

Žemės įstatymo 7 straipsnio 1 dalies 2 punkte nurodyta, kad valstybinės žemės patikėjimo teisės subjektai (patikėtiniai) yra  savivaldybės – savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis.

**3. Laukiami rezultatai**.

2024 m. kovo 27 d. Skuodo rajono savivaldybės administracija gavo Asmens prašymą nutraukti Valstybinės žemės nuomos sutartį, nes pastatus, esančius valstybinės žemės sklype, kuriam eksploatuoti buvo sudaryta valstybinės žemės nuomos sutartis, yra perleisti kitam asmeniui.

2004 m. rugsėjo 1 d. Valstybinės žemės nuomos sutartimi Nr. N75/04-0011 (2020 m. sausio 22 d. susitarimas pakeisti sutartį Nr. 15SŽN-8-(14.15.55.)) Asmeniui prie nuosavybės teise valdomų pastatų, įregistruotų Nekilnojamojo turto registre Nr. 44/219263, buvo išnuomotas 0,6549 ha valstybinės žemės sklypas Nr.7550/0005:164, unikalus Nr. 4400-0326-5427, esantis Mokyklos g. 5, Skuodo mieste. Nekilnojamojo turto registro duomenų bazės išrašo duomenimis, Asmuo nuosavybės teise turimus pastatus dovanojimo sutartimi perleido kitam asmeniui.

Priėmus sprendimo projektą Asmuo Nekilnojamojo turto registre galės išsiregistruoti 2004 m. rugsėjo 1 d. Valstybinės žemės nuomos sutartį Nr. N75/04-0011 (2020 m. sausio 22 d. susitarimą pakeisti sutartį Nr. 15SŽN-8-(14.15.55.)).

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.