**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NEGYVENAMŲJŲ PATALPŲ PERDAVIMO SKUODO RAJONO YLAKIŲ GIMNAZIJAI** **VALDYTI, NAUDOTI IR DISPONUOTI PATIKĖJIMO TEISE**

2024 m. balandžio 15 d. Nr. T10-79

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – patikslinti informaciją apie patikėjimo teise Ylakių gimnazijai perduodamą turtą, esantį Barstyčių mokyklos pastate, Salantų g. 14, Barstyčių mstl., Skuodo r. sav. Skuodo rajono savivaldybės tarybos 2022 m. birželio 30 d. sprendimu Nr. T9-139 „Dėl negyvenamųjų patalpų perdavimo valdyti, naudoti ir disponuoti patikėjimo teise“ Ylakių gimnazijai buvo perduotas Barstyčių mokyklos pastatas, katilinė, sandėlis, kiemo statiniai. Šiuo metu Ylakių gimnazija naudoja ne visas patalpas, esančias mokyklos pastate, šiuo sprendimu perduodama patalpų dalis yra reikalinga Ylakių gimnazijos veiklai vykdyti. Nenaudojamos patalpos priėmimo–perdavimo aktu bus grąžintos savivaldybei.

**2. Siūlomos teisinio reguliavimo nuostatos.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.

**3. Laukiami rezultatai.**

Priimtu sprendimu, perduodant Ylakių gimnazijai reikalingą savivaldybės turtą, prisidedama prie Ylakių gimnazijos veiklos užtikrinimo bei racionalaus savivaldybei nuosavybės teise priklausančio turto naudojimo (gimnazijos Barstyčių mokyklos pastate nebenaudojamas patalpas perduodant kitoms įstaigoms, savivaldybės funkcijoms vykdyti).

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikės.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.