**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL NEGYVENAMŲJŲ PATALPŲ PERDAVIMO SKUODO RAJONO SAVIVALDYBĖS ADMINISTRACIJAI VALDYTI, NAUDOTI IR DISPONUOTI PATIKĖJIMO TEISE**

2024 m. balandžio 15 d. Nr. T10-80

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – patikslinti informaciją apie patikėjimo teise Ylakių gimnazijai perduodamą turtą, esantį Barstyčių mokyklos pastate, Salantų g. 14, Barstyčių mstl., Skuodo r. sav. Skuodo rajono savivaldybės tarybos 2022 m. birželio 30 d. sprendimu Nr. T9-139 „Dėl negyvenamųjų patalpų perdavimo valdyti, naudoti ir disponuoti patikėjimo teise“ Ylakių gimnazijai buvo perduotas Barstyčių mokyklos pastatas, katilinė, sandėlis, kiemo statiniai. Šiuo metu Ylakių gimnazija naudoja ne visas patalpas, esančias mokyklos pastate, šiuo sprendimu Skuodo rajono savivaldybės administracijai perduodama patalpų dalis, kuri nėra reikalinga Ylakių gimnazijos veiklai vykdyti, ir kuri nėra perduota kitiems juridiniams asmenims.

**2. Siūlomos teisinio reguliavimo nuostatos.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.

**3. Laukiami rezultatai.**

Sprendimu Savivaldybės administracijai bus perduotos Barstyčių mokyklos patalpos, kurios šiuo metu yra nenaudojamos.

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikės.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.