**SKUODO rajono savivaldybės taryba**

**SPRENDIMAS**

|  |  |
| --- | --- |
| **DĖL TURTO PERDAVIMO VŠĮ SKUODO AMATŲ IR PASLAUGŲ MOKYKLAI VALDYTI PAGAL PATIKĖJIMO SUTARTĮ** |  |
|  |  |
| 2024 m. balandžio 15 d. Nr. T10-84 |  |
| Skuodas |  |

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio ~~1~~ **3** dalimi, Lietuvos Respublikos civilinio kodekso 6.960 straipsniu, Skuodo rajono savivaldybės tarybos 2021 m. gegužės 27 d. sprendimu Nr. T9-113 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtinto Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo 6.2 ir 8.2 papunkčiais ir atsižvelgdama į VšĮ Skuodo amatų ir paslaugų mokyklos 2024 m. vasario 12 d. raštą Nr. V15-23 „Dėl Skuodo rajono savivaldybės turto panaudos sutarties pratęsimo“, Skuodo rajono savivaldybės taryba nusprendžia:

1. Perduoti VšĮ Skuodo amatų ir paslaugų mokyklai valdyti ir naudoti pagal patikėjimo sutartį 20 metų laikotarpiui savivaldybei nuosavybės teise priklausantį ilgalaikį materialųjį turtą (pridedama) ir trumpalaikį materialųjį turtą (pridedama) VšĮ Skuodo amatų ir paslaugų mokyklos veiklai vykdyti.

2. Įpareigoti Skuodo rajono savivaldybės merą Stasį Gutautą ir VšĮ Skuodo amatų ir paslaugų mokyklos direktorę Egidą Skurdauskienę pasirašyti sprendimo 1 punkte nurodyto turto patikėjimo sutartį bei turto perdavimo– priėmimo aktą.

3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (8 440) 45 559