**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL LEIDIMO KEISTI ŽEMĖS ŪKIO PASKIRTIES ŽEMĖS SKLYPO, UNIKALUS NR. 4400-5690-4862, PASKIRTĮ**

2024 m. balandžio 15 d. Nr. T10-85

Skuodas

**1. Parengto sprendimo projekto tikslas ir uždaviniai.**

Sprendimo tikslas – gauti Savivaldybės tarybos leidimą, kad žemės ūkio paskirties žemės sklypui, unikalus Nr. 4400-5690-4862, esančiam Puodkalių kaime, Skuodo rajone, būtų pakeista žemės naudojimo paskirtis į kitą, bei šį sklypą parduoti aukcione.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 4 punktas nurodo, kad, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Pagrindinės žemės naudojimo paskirties ir būdo nustatymo, keitimo tvarkos ir sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 ,,Dėl Pagrindinės žemės naudojimo paskirties ir būdo nustatymo, keitimo tvarkos ir sąlygų aprašo patvirtinimo“, 5 punktu nustatoma, kad pagrindinė žemės naudojimo paskirtis keičiama mero ar jo įgalioto savivaldybės administracijos direktoriaus sprendimu pagal savivaldybės lygmens bendrąjį planą ir (ar) vietovės lygmens bendrąjį planą, jeigu jis parengtas.

Skuodo rajono bendrojo plano, patvirtinto Skuodo rajono savivaldybės tarybos 2009 m. lapkričio 26 d. sprendimu Nr. T9-217 „Dėl Skuodo rajono teritorijos bendrojo plano tvirtinimo“, sprendinių 6.8.1 papunktyje nurodyta, kad Skuodo rajono bendrojo plano sprendiniai yra apibendrinamojo pobūdžio, nurodantys teritorijos funkcijų plėtros galimybes tam tikrose vietovėse (gyvenamajai statybai, pramonei ir kt.). Todėl teritorijos zonavimo ribos laikytinos kaip apibendrintos. Kiekvienu konkrečiu atveju jos gali būti nagrinėjamos ir nustatomos tikslesniais detaliaisiais planais. Taryba atskiru sprendimu gali leisti keisti žemės ūkio žemės paskirtį į kitą nepabloginant gretimybių būklės, kai to nebuvo numatyta bendrajame plane, jeigu planuojama teritorija neviršija 2 ha ir nepatenka į gamtinių, kultūros paveldo vertybių teritorijas ir jų apsaugos zonas, o taip pat prisilaikant LR teritorijų planavimo įstatymo 26 str. 3 ir 4 dalių nuostatų, kad DP sprendiniai turi neprieštarauti BP sprendiniams. Tuo atveju, jei DP numatomi sprendiniai neatitinka rajono BP sprendinių, planavimo organizatoriaus pageidavimu rengiami kartu su BP sprendinių pakeitimais prisilaikant galiojančių rajono savivaldybės teritorijos BP rengimo procedūrų.

**3. Laukiami rezultatai**.

Gavus leidimą pakeisti žemės ūkio paskirties žemės sklypui, unikalus Nr. 4400-5690-4862, esančiam Puodkalių kaime, Skuodo rajone, žemės naudojimo paskirtį į kitą, šis sklypas bus parduodamas aukcione.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.