**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL skuodo rajono savivaldybės tarybos 2019 m. rugsėjo 26 d. sprendimO nr. T9-157 ,,dėl skuodo rajono savivaldybės valdybos 1998 m. birželio 18 d. sprendimu nr. 194 ,,dėl parkų, skverų ir vandenviečių įteisinimo“ patvirtinto neprivatizuojamų žemės sklypų sąrašo papildymo“ pripažinimo netekusiu galios**

2024 m. balandžio 15 d. Nr. T10-86

Skuodas

**1. Parengto sprendimo projekto tikslas ir uždaviniai.**

1. Sprendimo tikslas – pripažinti netekusiu galios Skuodo rajono savivaldybės tarybos 2019 m. rugsėjo 26 d. sprendimą Nr. T9-157 ,,Dėl Skuodo rajono savivaldybės valdybos 1998 m. birželio 18 d. sprendimu Nr. 194 ,,Dėl parkų, skverų ir vandenviečių įteisinimo“ patvirtinto neprivatizuojamų žemės sklypų sąrašo papildymo“, kuriuo į neprivatizuojamų žemės sklypų sąrašą buvo įtrauktas 1,70 ha žemės sklypas Puodkalių kaime, Skuodo rajone. Kadangi žemės sklypas nėra tinkamas naudoti žemės ūkio veiklai, todėl siekiama, kad būtų galima vykdyti kitą veiklą, ir kad sklypą būtų galima parduoti aukcione, būtina išbraukti iš neprivatizuojamų sklypų sąrašo, pakeisti žemės sklypui nustatytą paskirtį ir perduoti jį Nacionalinei žemės tarnybai prie Aplinkos ministerijos parduoti jį aukcione. Pridedamas fragmentas iš kadastro žemėlapio.

**2. Siūlomos teisinio reguliavimo nuostatos.**

Pirmajame aiškinamojo rašto punkte įvardintas plotas yra nustatytas Klaipėdos apskrities viršininko 2004 m. gegužės 28 d. įsakymu Nr. 13.6-1755 patvirtintame Luknių k. v. žemės reformos žemėtvarkos projekte. Sklypo plotas ir ribos nustatytos kadastriniais matavimais (1,4795 ha) ir patvirtintos Nacionalinės žemės tarnybos teritorinio skyriaus vedėjo 2021 m. liepos 12 d. sprendimu Nr. 15SK-348-(14.15.110 E.). Sklypas įregistruotas Nekilnojamojo turto registre, jam suteiktas kadastro Nr. 7524/0002:306, unikalus Nr. 4400-5690-4862.

**3. Laukiami rezultatai**.

Atsiradus poreikiui dėl galimybės privatizuoti žemės sklypą, unikalus Nr. 4400-5690-4862, atsiranda būtinybė patikslinti neprivatizuojamos žemės sklypų sąrašą ir pradėti žemės naudojimo paskirties keitimo procedūrą bei žemės sklypo pardavimo aukcione procedūrą.

**4. Lėšų poreikis sprendimui įgyvendinti ir jų šaltiniai.**

Savivaldybės biudžeto lėšos nereikalingos.

**5. Sprendimo projekto autorius ir (ar) autorių grupė.**

Pranešėjas **–** Statybos, investicijų ir turto valdymo skyriaus vedėjas Vygintas Pitrėnas.

Rengėja – Statybos, investicijų ir turto valdymo skyriaus vyriausioji specialistė Jolanta Juškienė.