**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SAVIVALDYBĖS TURTO INVESTAVIMO DIDINANT UŽDAROSIOS AKCINĖS BENDROVĖS „SKUODO AUTOBUSAI“ ĮSTATINĮ KAPITALĄ**

2024 m. balandžio 16 d. Nr. T10-94

Skuodas

**1. Parengto sprendimo projekto tikslas ir uždaviniai.**

Viena iš savivaldybės savarankiškųjų funkcijų yra keleivių vežimo vietiniais maršrutais organizavimas. Skuodo rajono savivaldybėje (toliau – Savivaldybė) keleivių vežimo paslaugas pagal 2010 m. vasario 1 d. pasirašytą Viešųjų paslaugų sutartį Nr. R5-44/(B3)-1b-14 vykdo UAB „Skuodo autobusai“ (toliau – Bendrovė). Atsižvelgiant į galiojančių teisės aktų – Ekonomikos gaivinimo ir atsparumo didinimo plano „Naujos kartos Lietuva“, LR alternatyvių degalų įstatymo, nuostatas visas viešasis keleivių vežimo keliais transportas, įskaitant taksi ir pavėžėjimo paslaugas teikiančių asmenų transporto priemones, nuo 2029 m. sausio 1 d. turi būti pritaikytas naudoti alternatyviuosius degalus. Tuo tikslu Bendrovė planuoja pirkti 4 elektra varomus autobusus, kurių įsigijimui reiklainga paimti banko paskolą, nes Bendrovė nuosavų lėšų neturi. Paskola Bendrovei, be Savivaldybės garantijos kredito įstaigai dėl paskolos grąžinimo, gali būti suteikiama turint atitinkamą apyvartinių lėšų sumą. Dėl šios priežasties investuojamos Savivaldybės biudžeto lėšos Bendrovės įstatitiniam kapitalui didinti.

**2. Siūlomos teisinio reguliavimo nuostatos.**

Bendrovės steigėjas ir vienintelis akcininkas yra Skuodo rajono savivaldybė, atstovaujama Skuodo rajono savivaldybės tarybos. Lietuvos Respublikos vietos savivaldos įstatymo 15 straipsnio 2 dalies 19 punktas įtvirtina išimtinę savivaldybės tarybos kompetenciją – sprendimų dėl disponavimo savivaldybei nuosavybės teise priklausančiu turtu priėmimą. Šio įstatymo 63 straipsnis nustato, kad savivaldybei nuosavybės teise priklausančio turto savininko funkcijas, susijusias su savivaldybei nuosavybės teise priklausančiu turtu, remdamasi įstatymais, įgyvendina savivaldybės taryba.

Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad sprendimą dėl savivaldybei nuosavybės teise priklausančio turto investavimo priima savivaldybės taryba, ir kad savivaldybei nuosavybės teise priklausančio turto kaip įnašo perdavimas galimas tik didinant savivaldybės valdomos uždarosios akcinės bendrovės įstatinį kapitalą.

Lietuvos Respublikos akcinių bendrovių įstatyme numatyta, kad sprendimą dėl įstatinio kapitalo didinimo gali priimti visuotinis akcininkų susirinkimas, kurio teises bendrovėje įgyvendina savivaldybės vykdomoji institucija. Bendrovės įstatinis kapitalas papildomais akcininkų įnašais, vadovaujantis minėtu įstatymu, didinamas tik išleidžiant naujas akcijas. Minėto įstatymo 49 straipsnio 5 dalis nustato, kadpirmumo teisę įsigyti bendrovės išleidžiamų akcijų gali bendrovės akcininkai proporcingai nominaliai vertei akcijų, kurios jiems nuosavybės teise priklauso visuotinio akcininkų susirinkimo, priėmusio sprendimą padidinti įstatinį kapitalą papildomais įnašais.

Sprendimo investuoti valstybės ir savivaldybių turtą priėmimo tvarkos apraše numatyta, kad pasiūlymus savivaldybės tarybai dėl sprendimo investuoti savivaldybės turtą priėmimo teikia savivaldybės vykdomoji institucija.

**3. Laukiami rezultatai**.

Viena iš Savivaldybės savarankiškųjų funkcijų yra keleivių vežimo vietiniais maršrutais organizavimas. Savivaldybės teritorijoje keleivių vežimo vietiniais maršrutais paslaugą teikia UAB „Skuodo autobusai“.

Savivaldybės piniginis įnašas Bendrovei sudarys sąlygas užtikrinti kokybiškų, teisės aktų reikalavimus atitinkančių, keleivių vežimo viešuoju transportu paslaugų teikimą; sumažinti išmetamų ŠESD kiekį bei oro taršą (prisidedant prie oro taršos mažinimo visoje šalyje); pagerinti UAB „Skuodo autobusai“ darbuotojų darbo sąlygas; pagerinti keleivių vežimo viešuoju transportu paslaugų prieinamumą specialiuosius poreikius turintiems žmonėms (įsigyjami elektra varomi autobusai bus pritaikyti žmonėms su negalia).

**4. Lėšų poreikis sprendimui įgyvendinti ir jų šaltiniai.**

160 000 Eur, Savivaldybės biudžeto lėšos.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Į posėdį kviesti UAB „Skuodo autobusai“ direktorių Rimantą Pabrėžą.