**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO INVESTAVIMO DIDINANT UŽDAROSIOS AKCINĖS BENDROVĖS „sKUODO AUTOBUSAI“ ĮSTATINĮ KAPITALĄ**

2024 m. balandžio d. Nr. T10-

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 7 ir 9 punktais, Lietuvos Respublikos akcinių bendrovių įstatymo 20 straipsnio 1 dalies 18 punktu, 49 straipsnio 1–3 dalimis, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir atsižvelgdama į Skuodo rajono savivaldybės mero 2024 m. balandžio 15 d. raštą Nr. R2-962 „Dėl pasiūlymo investuoti savivaldybės turtą didinant UAB „Skuodo autobusai“ įstatinį kapitalą“, Skuodo rajono savivaldybės taryba nusprendžia:

1. Investuoti 159 999,96 Eur (vieną šimtą penkiasdešimt devynis tūkstančius devynis šimtus devyniasdešimt devynis eurus, devyniasdešimt šešis centus) savivaldybės biudžeto lėšų UAB „Skuodo autobusai“ įstatiniam kapitalui padidinti išleidžiant 551 724 (penkis šimtus penkiasdešimt vieną tūkstantį septynis šimtus dvidešimt keturias) paprastąsias vardines akcijas, kurių kiekvienos nominali vertė – 0,29 Eur (dvidešimt devyni centai).

2. Nustatyti, kad išleidžiamas akcijas pirmumo teise įsigyja vienintelis akcininkas Skuodo rajono savivaldybė (kodas 111104649, adresas: Vilniaus g. 13, Skuodas).

3. Įpareigoti Skuodo rajono savivaldybės merą Stasį Gutautą:

3.1. Patvirtinti UAB „Skuodo autobusai“ 479 410,31 Eur (keturių šimtų septyniasdešimties devynių tūkstančių keturių šimtų dešimties, trisdešimt vieno cento) įstatinį kapitalą, kuris padalintas į 1 653 139 (vieną milijoną šešis šimtus penkiasdešimt tris tūkstančius vieną šimtą trisdešimt devynias) paprastąsias vardines akcijas, vienos akcijos nominali vertė 0,29 Eur (dvidešimt devyni centai).

3.2. Pasirašyti akcijų pasirašymo sutartį.

3.3. Patvirtinti UAB „Skuodo autobusai“ pakeistus įstatus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (8 440) 45 559