**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS 2024 METŲ BIUDŽETO PATIKSLINIMO**

2024 m. balandžio d. Nr. T10-

Skuodas

**1. Parengto sprendimo projekto tikslas ir uždaviniai.**

Atsižvelgiant į asignavimų valdytojų prašymus dėl asignavimų tikslinimo bei paskirstant Nepaskirstytų lėšų rezervą ir planuojamas nepanaudoti lėšas, skirtas socialinėms išmokoms ir būsto šildymo išlaidų kompensacijoms mokėti, patikslinti 2024 metų savivaldybės biudžetą.

**2. Siūlomos teisinio reguliavimo nuostatos.**

Lietuvos Respublikos vietos savivaldos įstatymo 15 straipsnio 2 dalies 12 punkte numatyta išimtinė Tarybos kompetencija savivaldybės biudžeto tikslinimas.

**3. Laukiami rezultatai.**

Skuodo rajono savivaldybės biudžeto asignavimų valdytojai yra pateikę prašymus dėl asignavimų tikslinimo (prašymai pridedami).

Iš nepaskirstytų lėšų rezervo Aleksandrijos seniūnijai skiriama 3 510 Eur Kaukolikų mokyklos pastato lauko sienai remontuoti.

Įvertinus pirmo ketvirčio išlaidas socialinėms išmokoms ir būsto šildymo kompensacijoms mokėti bei prognozuojant šių išlaidų poreikį iki metų pabaigos, planuojama, kad liks nepanaudotų lėšų. 34 800 Eur skiriama savivaldybės ir socialiniams būstams remontuoti, iš jų:

Ylakių seniūnijai – 5 000 Eur;

Skuodo seniūnijai – 7 000 Eur;

Skuodo miesto seniūnijai – 22 800 Eur.

Taip pat iš šių lėšų 200 000 Eur skiriama socialinėms globos paslaugoms iš globos įstaigų pirkti, atitinkamai šioms išlaidoms suplanuotos lėšos iš savivaldybės biudžeto perkeliamos į nepaskirstytų lėšų rezervą.

Po asignavimų perskirstymo nepaskirstytų lėšų rezervo likutis (sąmata Nr. S00.271) būtų 368 600 Eur.

**4. Lėšų poreikis sprendimui įgyvendinti ir jų šaltiniai.**

Šiuo sprendimo projektu tikslinamas asignavimų paskirstymas, papildomų lėšų poreikio nėra.

**5. Sprendimo projekto autorius ir (ar) autorių grupė.**

Rengėja – Biudžeto valdymo skyriaus vedėja Nijolė Mackevičienė.