**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL TURTO PERDAVIMO VŠĮ SKUODO AMATŲ IR PASLAUGŲ MOKYKLAI VALDYTI PAGAL PATIKĖJIMO SUTARTĮ**

2024 m. balandžio 15 d. Nr. T10-84

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – perduoti VšĮ Skuodo amatų ir paslaugų mokyklai pagal patikėjimo sutartį savivaldybei nuosavybės teise priklausantį ilgalaikį ir trumpalaikį turtą (detali informacija apie perduodamą turtą sprendimo projekto 1–3 prieduose) mokyklos veiklai vykdyti. Pagal šiuo metu galiojančius teisės aktus – Lietuvos Respublikos valstybės ir savivaldybių turto valdymo, naudojimo ir disponavimo juo įstatymą ir Skuodo rajono savivaldybės tarybos 2021 m. gegužės 27 d. sprendimu Nr. T9-132 „Dėl Skuodo rajono savivaldybės turto, perduodamo valdyti, naudoti ir disponuoti patikėjimo teise, tvarkos aprašo patvirtinimo“ patvirtintą Skuodo rajono savivaldybės turto, perduodamo valdyti, naudoti r disponuoti patikėjimo teise, tvarkos aprašą, sprendimą dėl savivaldybei priklausančio turto perdavimo valdyti pagal patikėjimo sutartį priima savivaldybės taryba.

**2. Siūlomos teisinio reguliavimo nuostatos.**

Lietuvos Respublikos valstybės ir savivaldybių turto valdymo, naudojimo ir disponavimo juo įstatyme numatyta, kad savivaldybėms nuosavybės teise priklausančio turto savininko funkcijas, vadovaudamosi įstatymais, įgyvendina savivaldybių tarybos.

**3. Laukiami rezultatai.**

Sprendimu savivaldybei nuosavybės teise priklausantis turtas (detali informacija apie perduodamą turtą sprendimo projekto 1–3 prieduose) bus perduotas VšĮ Skuodo amatų ir paslaugų mokyklai, mokyklos veiklai vykdyti.

**4. Lėšų poreikis sprendimui įgyvendinti ir jų šaltiniai.**

Lėšų sprendimui įgyvendinti nereikės.

**5. Sprendimo projekto autorius ir (ar) autorių grupė.**

Rengėja – Statybos, investicijų ir turto valdymo skyriaus vedėjo pavaduotoja Rasa Andriekienė.

Pranešėjas – Statybos, investicijų ir turto valdymo skyriaus vedėjas Vygintas Pitrėnas.

Į posėdį kviesti VšĮ Skuodo amatų ir paslaugų mokyklos direktorę Egidą Skurdauskienę.