**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. T9-225 „DĖL TRŪKSTAMOS SPECIALYBĖS GYDYTOJŲ IR GYDYTOJŲ REZIDENTŲ SKATINIMO IŠMOKŲ SKYRIMO TVARKOS APRAŠO PATVIRTINIMO“ PAKEITIMO**

2024 m. balandžio 15 d. Nr. T10- 88

Skuodas

**1. Parengto sprendimo projekto tikslas ir uždaviniai.**

Sprendimo projekto tikslas – pakeisti Trūkstamos specialybės gydytojų ir gydytojų rezidentų skatinimo išmokų skyrimo tvarkos aprašo (toliau – Aprašas) 5 ir 9 punktus, kadangi pradėjus Aprašo nuostatas taikyti praktiškai, atsirado problema dėl gydytojų rezidentų, kurie bus įdarbinami asmens sveikatos priežiūros įstaigose vėlesniu laikotarpiu, negu išmokama išmoka.

**2. Siūlomos teisinio reguliavimo nuostatos.**

Pagal galiojančio Aprašo nuostatas skatinimo išmoka gali būti išmokėti tik sudarius darbo sutartį su asmens sveikatos priežiūros įstaiga. Gydytojams rezidentams yra sąlyga, kad jie turi atlikti praktiką PSPC ne trumpiau kaip 2 mėn., tačiau tokiu atveju darbo sutartis nesudaroma. Siūloma keisti nuostatą dėl darbo sutarties sudarymo su gydytoju rezidentu į susitarimą su asmens sveikatos priežiūros įstaiga dėl gydytojo rezidento įdarbinimo ateityje. Ši nuostata galėtų būti taikoma ir gydytojams, kurie planuoja atvykti dirbti, tačiau esamuoju laiku turi įsipareigojimų kitoje įstaigoje.

**3. Laukiami rezultatai.**

Pakeitus Aprašą, bus lengviau išmokėti skatinimo išmokas gydytojams ir gydytojams rezidentams, kurie planuoja įsidarbinti Skuodo rajono asmens sveikatos priežiūros įstaigose.

**4. Lėšų poreikis sprendimui įgyvendinti ir jų šaltiniai.**

2024 metais Skuodo rajono savivaldybės biudžete jaunimo ir jaunų šeimų motyvavimui suplanuota skirta 102 tūkst. Eur.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos patarėja, atliekanti savivaldybės parengties pareigūno funkcijas, vykdanti savivaldybės gydytojo (vyriausiojo specialisto) pareigas, Edita Jautakienė.