|  |
| --- |
| **SKUODO RAJONO SAVIVALDYBĖS TARYBA** |
| **SPRENDIMAS**  **DĖL SKUODO RAJONO SAVIVALDYBĖS TARYBOS 2023 M. LAPKRIČIO 30 D. SPRENDIMO NR. T9-225 „DĖL TRŪKSTAMOS SPECIALYBĖS GYDYTOJŲ IR GYDYTOJŲ REZIDENTŲ SKATINIMO IŠMOKŲ SKYRIMO TVARKOS APRAŠO PATVIRTINIMO“ PAKEITIMO** |
|  |
| 2024 m. balandžio 15 d. Nr. T10-88 |
| Skuodas |

Vadovaudamasi Lietuvos Respublikos vietos savivaldos įstatymo 6 straipsnio 18 dalimi, Skuodo rajono savivaldybės 2023–2025 metų strateginio veiklos plano, patvirtinto Skuodo rajono savivaldybės tarybos 2022 m. gruodžio 22 d. sprendimu [Nr. T9-207](https://teisineinformacija.lt/skuodas/document/16557) „Dėl Skuodo rajono savivaldybės 2023–2025 metų strateginio veiklos plano patvirtinimo“, 3.4.1.7 priemone „Jaunimo ir jaunų šeimų motyvavimo programa“, Skuodo rajono savivaldybės taryba nusprendžia:

1. Pakeisti Trūkstamos specialybės gydytojų ir gydytojų rezidentų skatinimo išmokų skyrimo tvarkos aprašą, patvirtintą Skuodo rajono savivaldybės 2023 m. lapkričio 30 d. sprendimu Nr. T9-225 „Dėl trūkstamos specialybės gydytojų ir gydytojų rezidentų skatinimo išmokų skyrimo tvarkos aprašo patvirtinimo“:

1.1. Pakeisti 5 punktą ir jį išdėstyti taip:

„5. Gydytojui ar Rezidentui gali būti mokamos šios išmokos, kai Gydytojas ar Rezidentas įsidarbina ASPĮ arba **kai pasirašo susitarimą su ASPĮ dėl planuojamo įsidarbinimo**:“;

1.2. Pakeisti 9 punktą ir jį išdėstyti taip:

„9. Aprašo 5.1–5.3. papunkčiuose nurodytos išmokos mokamos tik tada, kai Gydytojas įsipareigoja ASPĮ dirbti ne trumpiau kaip 5 metus, skaičiuojant nuo pirmos įsidarbinimo ASPĮ dienos, ir su juo pasirašoma darbo sutartis, o Rezidentas įsipareigoja ASPĮ bazėje atlikti praktiką ne trumpiau kaip 2 mėnesius ir įsipareigoja ASPĮ dirbti ne trumpiau kaip 5 metus, skaičiuojant nuo pirmos įsidarbinimo ASPĮ dienos **arba kai** **su juo pasirašomas susitarimas su ASPĮ dėl planuojamo įdarbinimo**.“

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Edita Jautakienė, tel. (8 440) 45 550