**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2021 M. RUGSĖJO 30 D. SPRENDIMO** **NR. T9-160 „DĖL SKUODO RAJONO SAVIVALDYBĖS R. GRANAUSKO VIEŠOSIOS BIBLIOTEKOS NUOSTATŲ PATVIRTINIMO“ PAKEITIMO**

2024 m. balandžio 15 d. Nr. T10- 89

Skuodas

1. **Parengto sprendimo projekto tikslas ir uždaviniai.**

Sprendimo projekto tikslas – pakeisti Skuodo rajono savivaldybės R. Granausko viešosios bibliotekos nuostatų 27.4, 27.9 papunkčius ir 28 punktą.

1. **Siūlomos teisinio reguliavimo nuostatos.**

Lietuvos Respublikos biudžetinių įstaigų įstatymo 11 straipsnio 1 dalies 4 punktas nustato, kad biudžetinės įstaigos vadovas nustato biudžetinės įstaigos struktūrą ir darbuotojų pareigybių skaičių, todėl reikia pakeisti nuostatų 27.4 papunktį. 27.9 papunktis keičiamas, nes keičiasi Darbo tvarkos taisyklių pavadinimas, nuo šiol jos vadinsis Vidaus tvarkos taisyklėmis. 28 punkte keičiamas pareigybės pavadinimas – Bibliotekos direktoriaus 2022 m. kovo 10 d. įsakymu Nr. V1-14 buvo patvirtinta bibliotekos organizacinė struktūra, nes 2022 m. kovo 10 d. įsakymu Nr. V1-13 buvo panaikinta direktoriaus pavaduotojo ir įsteigta vyriausiojo metodininko pareigybė.

1. **Laukiami rezultatai.**

Pakeitus Skuodo rajono savivaldybės R. Granausko viešosios bibliotekos nuostatus, jie atitiks Biudžetinių įstaigų įstatyme nustatytą reglamentavimą.

**4. Lėšų poreikis sprendimui įgyvendinti ir jų šaltiniai.**

Papildomų lėšų nereikės.

**5. Sprendimo projekto autorius ir (ar) autorių grupė.**

Rengėjas – Skuodo rajono savivaldybės administracijos Kultūros ir turizmo skyriaus vedėjas Gintas Andriekus.