***Patikslintas variantas***

**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2022 M. KOVO 24 D. SPRENDIMO NR. T9-39 „DĖL SKUODO RAJONO SAVIVALDYBĖS MOKYKLŲ TINKLO PERTVARKOS 2022–2026 METŲ BENDROJO PLANO PATVIRTINIMO“ PAKEITIMO**

2024 m. balandžio 15 d. Nr. T10-91

Skuodas

1. **Parengto sprendimo projekto tikslas ir uždaviniai.**

Tarybos sprendimo projekto tikslas – pakeisti Skuodo rajono savivaldybės tarybos 2022 m. kovo 24 d. sprendimu Nr. T9-39 „Dėl Skuodo rajono savivaldybės mokyklų tinklo pertvarkos 2022–2026 metų bendrojo plano patvirtinimo“ patvirtinto Skuodo rajono savivaldybės mokyklų tinklo pertvarkos 2022–2026 metų bendrojo plano 1 priedą, ~~pakeičiant 1 papunktį ir~~ papildant 2.1 papunkčiu **ir pakeičiant 3 papunktį.**

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos švietimo įstatymo 28 straipsnio 8 dalimi, 41 straipsnio 7 ir 9 dalimis, 42 straipsnio 1 dalies 3 punktu, 58 straipsnio 1 dalies 3 punktu, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2023 m. gruodžio 20 d. nutarimu Nr. 995 „Dėl Lietuvos Respublikos Vyriausybės 2011 m. birželio 29 d. nutarimo Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“ pakeitimo“, siūloma patvirtinti Skuodo rajono savivaldybės bendrojo ugdymo mokyklų tinklo pertvarkos 2022–2026 metais bendrojo plano 1 priedo pakeitimus. Siūlymas dėl Skuodo rajono savivaldybės bendrojo ugdymo mokyklų tinklo pertvarkos plano pakeitimo rengiamas todėl, kad mažėjant mokinių skaičiui ir nesusidarant reikiamam mokinių skaičiui III gimnazijos klasėje Skuodo rajono Ylakių gimnazijoje negalimas šios klasės komplekto formavimas, o, formuojant vieną III gimnazijos klasę skyriuje, mažiausias mokinių skaičius gali būti 12. Nuo 2024 m. rugsėjo 1 d. Skuodo rajono Ylakių gimnazijos patalpose veiks ~~Skuodo Pranciškaus Žadeikio~~ **Skuodo rajono Mosėdžio** gimnazijos Ylakių gimnazijos vidurinio ugdymo skyriaus III gimnazijos klasė, o nuo 2025 m. rugsėjo 1 d. – IV gimnazijos klasė. Šiuo sprendimu bus išlaikomas Skuodo rajono Ylakių gimnazijos statusas.

**3. Laukiami rezultatai.**

Savivaldybės mokyklų tinklo pertvarkos bendrasis planas atitinka Tinklo kūrimo taisyklių reikalavimus.

Priėmus sprendimo projektą Skuodo rajono Ylakių gimnazijos III, o vėliau ir IV klasės mokiniams bus sudarytos sąlygos įgyti vidurinį išsilavinimą arčiausiai savo gyvenamosios vietos.

**4. Lėšų poreikis sprendimui įgyvendinti ir jų šaltiniai.**

Poreikio nėra.

**5. Sprendimo projekto autorius ir (ar) autorių grupė.**

Rengėja – Skuodo rajono savivaldybės administracijos Švietimo ir sporto skyriaus vyriausioji specialistė Aušra Budrikienė.