**SKUODO rajono savivaldybės taryba**

**SPRENDIMAS**

**DĖL SAVIVALDYBĖS TURTO INVESTAVIMO DIDINANT UŽDAROSIOS AKCINĖS BENDROVĖS „sKUODO VANDENYS“ ĮSTATINĮ KAPITALĄ**

2024 m. balandžio 16 d. Nr. T10-92

Skuodas

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, **6 ir** 7 ~~ir 9~~ punktais, Lietuvos Respublikos akcinių bendrovių įstatymo 20 straipsnio 1 dalies 18 punktu, 49 straipsnio 1–3 dalimis, Sprendimo investuoti valstybės ir savivaldybių turtą priėmimo tvarkos aprašu, patvirtintu Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo tvarkos aprašo patvirtinimo“, ir atsižvelgdama į Skuodo rajono savivaldybės mero 2024 m. balandžio 11 d. raštą Nr. R2-929 „Dėl pasiūlymo investuoti savivaldybės turtą didinant UAB „Skuodo vandenys“ įstatinį kapitalą“, Skuodo rajono savivaldybės taryba nusprendžia:

1. Investuoti 205 999,76 Eur (du šimtus penkis tūkstančius devynis šimtus devyniasdešimt devynis eurus, septyniasdešimt šešis centus) savivaldybės biudžeto lėšų UAB „Skuodo vandenys“ įstatiniam kapitalui padidinti išleidžiant 710 344 (septynis šimtus dešimt tūkstančių tris šimtus keturiasdešimt keturias) paprastąsias vardines akcijas, kurių kiekvienos nominali vertė – 0,29 Eur (dvidešimt devyni centai).

2. Nustatyti, kad išleidžiamas akcijas pirmumo teise įsigyja vienintelis akcininkas Skuodo rajono savivaldybė (kodas 111104649, adresas: Vilniaus g. 13, Skuodas).

3. Įpareigoti Skuodo rajono savivaldybės merą Stasį Gutautą:

3.1. Patvirtinti UAB „Skuodo vandenys“ 4 540 376,88 Eur (keturių milijonų penkių šimtų keturiasdešimties tūkstančių trijų šimtų septyniasdešimt šešių eurų, aštuoniasdešimt aštuonių centų) įstatinį kapitalą, kuris padalintas į 15 656 472 (penkiolika milijonų šešis šimtus penkiasdešimt šešis tūkstančius keturis šimtus septyniasdešimt dvi) paprastąsias vardines akcijas, vienos akcijos nominali vertė 0,29 Eur (dvidešimt devyni centai).

3.2. Pasirašyti akcijų pasirašymo sutartį.

3.3. Patvirtinti UAB „Skuodo vandenys“ pakeistus įstatus.

4. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.

|  |  |
| --- | --- |
| Savivaldybės meras |  |

Rasa Andriekienė, tel. (8 440) 45 559