**AIŠKINAMASIS RAŠTAS**

**PRIE SKUODO RAJONO SAVIVALDYBĖS TARYBOS SPRENDIMO PROJEKTO**

**DĖL SKUODO RAJONO SAVIVALDYBĖS TARYBOS 2023 M. GRUODŽIO 21 D. SPRENDIMO NR. T9-240 „DĖL KELEIVIŲ IR BAGAŽO VEŽIMO VIETINIO (MIESTO IR PRIEMIESTINIO) REGULIARAUS SUSISIEKIMO MARŠRUTAIS SKUODO RAJONO SAVIVALDYBĖJE TAISYKLIŲ PATVIRTINIMO“ PAKEITIMO**

2024 m. balandžio 16 d. Nr. T10-93

Skuodas

**1. Parengto sprendimo projekto tikslas ir uždaviniai.**

2024 m. sausio 1 d. įsigaliojus Lietuvos Respublikos kelių transporto kodekso naujai redakcijai, Lietuvos Respublikos susisiekimo ministrui 2024 m. vasario 29 d. įsakymu Nr. 3-73 pakeitus Keleivių ir bagažo vežimo taisykles, numatyti papildomi reikalavimai / įpareigojimai vežėjamas, vairuotojams ir (ar) kitiems ekipažo nariams, kuriais reikalinga papildyti Keleivių ir bagažo vežimo vietinio (miesto ir priemiestinio) reguliaraus susisiekimo maršrutais Skuodo rajono savivaldybėje taisyklės (toliau – taisyklės), patvirtintas Skuodo rajono tarybos 2023 m. gruodžio 21 d. sprendimu Nr. T9-240 „Dėl Keleivių ir bagažo vežimo vietinio (miesto ir priemiestinio) reguliaraus susisiekimo maršrutais Skuodo rajono savivaldybėje taisyklių patvirtinimo“.

**2. Siūlomos teisinio reguliavimo nuostatos.**

Vadovaujantis Lietuvos Respublikos vietos savivaldos įstatymo 6 straipsnio 33 punktu, savivaldybės funkcija yra keleivių vežimo vietiniais maršrutais organizavimas, lengvatinio keleivių vežimo kompensacijų skaičiavimas ir mokėjimas. Vietos savivaldos įstatymo 15 straipsnio 4 dalyje numatyta, kad, jeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai. Vadovaudamasi Lietuvos Respublikos kelių transporto kodekso 18 straipsnio 1 dalimi, savivaldybės atstovaujamoji institucija, detalizuodama keleivių ir bagažo vežimo taisykles ir tvirtindama keleivių ir bagažo vežimo vietinio (miesto ir priemiestinio) susisiekimo maršrutais taisykles, keleivių įlaipinimo ir išlaipinimo stotelėse tvarkos aprašus, privalo užtikrinti, kad stotelės būtų įrengiamos tose vietose, kuriose yra užtikrintas patogus sveikatos, švietimo, mokslo, socialinių, kultūros, oro uostų, geležinkelio stočių ir kitų viešųjų paslaugų teikimas, 11 straipsnio 10 dalies punktu – būtina teikti Reglamento [(ES) Nr. 181/2011](http://eur-lex.europa.eu/legal-content/LIT/TXT/?uri=CELEX:32011R0181&locale=lt) nuostatas atitinkančią pagalbą asmenims su negalia ir riboto judumo asmenims.

**3.** **Laukiami rezultatai.**

Pakeitus taisykles, bus įgyvendintos Lietuvos Respublikos kelių transporto kodekso, Keleivių ir bagažo vežimo taisyklių, patvirtintų LR susisiekimo ministro įsakymu, nuostatos.

**4.** **Lėšų poreikis sprendimui įgyvendinti ir jų šaltiniai.**

Sprendimui įgyvendinti papildomos lėšos nereikalingos.

**5. Sprendimo projekto autorius ir (ar) autorių grupė.**

Pranešėjas – Statybos, investicijų ir turto valymo skyriaus vedėjas Vygintas Pitrėnas.

Rengėja – Statybos, investicijų ir turto valymo skyriaus vedėjo pavaduotoja Rasa Andriekienė.

Į posėdį kviesti UAB „Skuodo autobusai“ direktorių Rimantą Pabrėžą.